Ρίκα Διαλυνά

Η Ρίκα Διαλυνά (καλλιτεχνικό ψευδώνυμο της Ειρήνης Διαλλινά, Ηράκλειο Κρήτης, 8 Αυγούστου 1931) είναι Ελληνίδα ηθοποιός του θεάτρου και του κινηματογράφου.

 Βιογραφία 
Γεννήθηκε στο Ηράκλειο Κρήτης στις 8 Αυγούστου 1931.  Τελειώνοντας το γυμνάσιο, ήρθε στην Αθήνα για να μπει στο Πολυτεχνείο και να δώσει εξετάσεις στη Σχολή Καλών Τεχνών, όπου πέρασε με επιτυχία. Άρχισε μαθήματα ζωγραφικής με δάσκαλο τον Γιάννη ΜόραληΤα Νέα, Ρίκα Διαλυνά: «Νιώθω σαν να αρχίζω από την αρχή την καριέρα μου» και συγχρόνως γράφτηκε και στη Δραματική Σχολή του Εθνικού Θεάτρου. Δάσκαλοί της ήταν οι Δημήτρης Ροντήρης, Κατίνα Παξινού, Αλέξης Σολομός και Σπύρος Μελάς.

Το 1954 έλαβε μέρος στα καλλιστεία της εποχής και εκλέχθηκε Σταρ Ελλάς, ενώ στη συνέχεια πήγε στις ΗΠΑ για το διαγωνισμό της Μις Υφήλιος, όπου κέρδισε την πέμπτη θέση. Παρέμεινε αρκετά εκεί γιατί παντρεύτηκε και παράλληλα σπούδασε αγγλικά στο Πανεπιστήμιο της Νέας Υόρκης, ενώ έκανε και ιδιωτικά μαθήματα υποκριτικής από την Judith Elliot.

Συνεργάστηκε με το θίασο Λεμού και έπαιξε στο Νυφιάτικο τραγούδι του Νότη Περγιάλη, στο Ούτε γάτα ούτε ζημιά του Σακελλάριου και στο Ζητείται μπαμπάς. Στη συνέχεια γνώρισε τον Ηλία Καζάν, που την παρότρυνε να σπουδάσει στη σχολή του Γουίν Χάντμαν, ενός απ’ τους καλύτερους δασκάλους της Νέας Υόρκης και πολύ επιλεκτικού. Έγινε αποδεκτή από τον αυστηρό δάσκαλο και άρχισε τις σπουδές.

Στο μεταξύ συνέχισε τα μαθήματα ζωγραφικής και έλαβε μέρος σε ομαδικές εκθέσεις αλλά και στην 6η ετήσια έκθεση διαγωνισμού της Benedictine Art Awards, όπου ανάμεσα σε 2.000 καλλιτέχνες που έλαβαν μέρος στο διαγωνισμό επιλέχθηκαν μόνο 40 ζωγράφοι για να παρουσιάσουν τη δουλειά τους στη γνωστή γκαλερί της Park Avenue. Ανάμεσά τους ήταν και η ίδια.

Μετά από λίγο έφυγε για το Hollywood και έλαβε μέρος στο σίριαλ The Rat Patrol με τον Christopher George, και σε διάφορες άλλες εκπομπές, όπως το Σόου του Μέρφι Γκρίφιν, του Τζόνι Κάρσον κ.ά.

Στη συνέχεια πήγε στην Ιταλία και πήρε μέρος στην πρώτη της ταινία Δύο γοητευτικά τέρατα, με τον Βιτόριο Γκάσμαν, σε σκηνοθεσία Ντίνο Ρίζι. Ακολούθησαν και άλλες ταινίες, δίπλα στους: Μπόρις Καρλόφ, Μισέλ Μερσιέ, Βάλτερ Κιάρι, Φεντερίκο Φελίνι και Μπλατζέτι. Ακολούθησε η Γερμανία, όπου πήρε μέρος στην ταινία Πράκτωρ 09 εναντίον δρος Χ, με τον Πίτερ Βαν Άικ.

Επιστρέφοντας στην Ελλάδα για να συμμετάσχει στην ταινία Οι εραστές του καλοκαιριού με την Ντάριλ Χάνα και στην ταινία Ορφέας και Ευρυδίκη με τον Όλιβερ Ριντ (ως αφηγητή), έγινε περιζήτητη από τους Έλληνες παραγωγούς και άρχισε τα γυρίσματα μιας σειράς ταινιών στην Ελλάδα.

Έπαιξε δίπλα σε κορυφαίους ηθοποιούς όπως: Αλίκη Βουγιουκλάκη, Ντίνο Ηλιόπουλο, Τζένη  Καρέζη, Δημήτρη Παπαμιχαήλ, Κώστα Βουτσά,  Άννα Καλουτά, Μίμη Φωτόπουλο, Βασίλη Αυλωνίτη, Ορέστη Μακρή, Διονύση Παπαγιαννόπουλο, Χρήστο Ευθυμίου, Γιάννη Γκιωνάκη, Κούλη Στολίγκα, Ρένα Ντορ κ.ά.

Στο θέατρο πρωτοεμφανίστηκε σαν πρωταγωνίστρια του θιάσου Κ. Χατζηχρήστου και στη συνέχεια συμμετείχε στους θιάσους των: Κατερίνας, Λάμπρου Κωνσταντάρα, Μίμη Φωτόπουλου κ.ά. Επίσης συνεργάστηκε με το μοντέρνο θέατρο όπου ανέβασε στο Θέατρο Λυκαβηττού τον Λόρδο Βύρωνα του Αλέκου Λιδωρίκη, με τον Χρήστο Πολίτη στον ομώνυμο ρόλο.

Δεν παραμέλησε όμως τη ζωγραφική: συνέχισε να φτιάχνει έργα και παράλληλα έκανε την πρώτη της ατομική έκθεση στη γκαλερί Παπαγεωργίου του Χίλτον, όπου σημείωσε μεγάλη επιτυχία.

Έχει γράψει τους στίχους Λόγια αγάπης στο δίσκο του Β. Φώτου καθώς και την αυτοβιογραφία της, που εκδόθηκε το 1991. Το 2000 ασχολήθηκε και πάλι με τη συγγραφή και κυκλοφόρησε από τις εκδόσεις Πατάκη το πρώτο της μυθιστόρημα.

 Προσωπική ζωή 
Η Ρίκα Διαλυνά παντρεύτηκε δύο φορές. Πρώτα το 1954, με τον Ελληνοαμερικανό χρηματιστή Νικ Παπαδάκο (1919–1988) με τον οποίο απέκτησε την επόμενη χρονιά την κόρη της, Ντέμυ. Ο γάμος κράτησε δέκα χρόνια. Δεύτερος σύζυγός της από το 1983 έως τον θάνατό του ήταν ο εφοπλιστής Νίκος Χρυσικόπουλος (1918–2017).

 Φιλμογραφία 
 Ξένες παραγωγές 
ΈτοςΠρωτότυπος τίτλοςΤίτλος στα ελληνικάΡόλος1963I tre volti della pauraΟ τρόμοςΜαρίαLa pupaΚούκλες της Βία ΒένετοI mostriΔύο γοητευτικά τέραταΤζουλιάνα1964Die Todesstrahlen des Dr. MabuseΠράκτωρ 09 εναντίον δρος ΧΤζούντι1965Giulietta degli spiritiΗ Ιουλιέτα των πνευμάτωνγυναίκα σε εφιάλτη1966Io, io, io.... e gli altriΟι εγωιστέςμοντέλοAmore all'italianaπρικίπισσα Βεατρίκη1982Summer LoversΟι εραστές του καλοκαιριούΜόνικα2000Orpheus & EurydiceΟρφέας και Ευρυδίκηβοσκοπούλα

 Ελληνικές παραγωγές 
ΈτοςΤίτλοςΡόλος1954Το ποντικάκικοπέλα στο καμπαρέ1955Κόκκινα τριαντάφυλλαΣμαρώ1959Λαός και ΚολωνάκιΝτέντη ΜουρούζηΈνας βλάκας και μισόςΟυρανία Καραμαούνα-ΤσαλαβούταΔιακοπές στην ΚολοπετινίτσαΤζούντιΣυννεφιασμένη Κυριακή Να ζήσουν τα φτωχόπαιδα Ντιάνα Παχουλού1960Ραντεβού στη ΒενετίαΡίκαΤο κοροϊδάκι της δεσποινίδοςΑλίκη1961Ο καλός μας άγγελοςΝέλλη ΝαρλήΟ αλήτης του λιμανιού (aka Το σπίτι της ηδονής)Λίζα, ερωμένη του ΧρήστουΟ άρχοντας του κάμπουΚατερίνα1964Γάμος αλά ελληνικάκυρία Παναγιώτου1966ΔιπλοπενιέςΡίτα1970Ο ξεροκέφαλοςΣόφηΗ ταξιτζούΡίκαΝα 'τανε το 13 να 'πεφτε σε μαςΛόλα1971Ο φαφλατάςΦώφηΟ τρελοπενηντάρης Δόμνα ΤζέφερσονΠίσω μου σ' έχω σατανάΡίκα ΔιαλυνάΕθελοντής στον έρωταΤζίνα ΚαρνέληΟ αγαθιάρης και η ατσίδαΥβόννη / ΜιτσούκοΟ δρόμος των ηρώωνΤζίνα Αστέρη1972Τι 30, τι 40, τι 50Ναταλία Μαργαρίτη- Ρενιέρη1980Ο παρθενοκυνηγόςΤάνια1981Τα καμάκιαΝτανιέλα1986Περάστε φιλήστε τελειώσατεΡίκα Λεμπέση

 Βιντεοταινίες 
ΈτοςΤίτλος1986Οικογένεια παντρευόμαστε1987Μπανάνες
Χαμένοι στο Μανχάταν1988Το ρεπορτάζ
Ο κοντός με το παπάκι

Εραστής με ανταλλακτικό1989Ταραχή μες στην ζωή μου
 Τηλεοπτικές σειρές 
ΈτοςΤίτλος ΠρογράμματοςΚανάλιΡόλοςΣημειώσεις1967The Rat PatrolABCΣαρίναΕπεισόδιο: "The Street Urchin Raid"1973Οι προστάτες του νόμουΥΕΝΕΔΠρωταγωνιστικός ρόλοςΠοιος Είναι ο ΈνοχοςΥΕΝΕΔ1 επεισόδιο1973-1974Στησιχόρου 73ΥΕΝΕΔΠρωταγωνιστικός ρόλος1974Ο ονειροπαρμένοςΥΕΝΕΔ1 επεισόδιο1976Εκείνες κι εγώΥΕΝΕΔ1 επεισόδιοΛέσχη ΜυστηρίουΕΡΤΕπεισόδιο: "Δώδεκα και τέταρτο ακριβώς"1976-1977ΓιούγκερμανΥΕΝΕΔΠρωταγωνιστικός ρόλος1977ΥποψίεςΕΡΤΕπεισόδιο: "Έγκλημα στο Κολωνάκι"ΚαταδίωξηΥΕΝΕΔΕπεισόδιο: "Ο άνθρωπος της νύχτας"1981Μαρία ΠάρνηΕΡΤΠρωταγωνιστικός ρόλος1987Ο θάνατος του Τιμόθεου ΚώνσταΕΡΤ2Ίρμα ΚονταλέξηΠρωταγωνιστικός ρόλος1989Το συνεργείοΕΤ1μαντάμ ΠερίμΕπεισόδιο: "Οι Εσκιμώοι δεν κρυώνουν"1992-1993Αγάπη στο ΑιγαίοΕΤ2ΕλένηΠρωταγωνιστικός ρόλος1994Τμήμα ΗθώνANT1Επεισόδιο: "Ο μύθος του Κένταυρου"Cherchez la femmeSTARΝόνικα7 επεισόδια1995Ταύρος με ΤοξότηANT1ΕιρήνηΕπεισόδιο: "Δεύτερη ευκαιρία"Της Ελλάδος τα παιδιάANT1Ντενί ΜιμίδουΕπεισόδιο: "Χαίρε Τσάτσο Καρατσάτσο"Η Καλή ΠεθεράANT1Βικτωρία ΚαρλέτσουΕπεισόδια: "Επίσκεψη μιας κυρίας" & "Τα παζαρέματα"1996Ο Πέτρος και τα κορίτσια τουMEGAΑντιγόνη4 επεισόδιαΕκείνες κι εγώANT1θεία ΜαγκμάρΕπεισόδιο: "Το κρυφτούλι"1997Εμείς κι ΕμείςMEGAΕιρήνη ΠάσσηΕπεισόδιο: "Ειρήνη Πάσση"1999-2000Τανγκό για τρειςANT1Νάταλι ΚαρούζουΠρωταγωνιστικός ρόλος2001-2002Η φωνήΕΤ1Πρωταγωνιστικός ρόλος2002Είσαι το Ταίρι ΜουMEGAΝταίζη1 επεισόδιο2004-2007Η ώρα η καλήMEGAΝάταλι ΕπιτροπούλουΠρωταγωνιστικός ρόλος2005Το Κόκκινο ΔωμάτιοMEGAΈλενα ΜαραγκούΕπεισόδιο: "Οι κομπάρσοι"2007Super ΜπαμπάςANT1Λίλιαν Μιχαηλίδη5 επεισόδια

 Τηλεοπτικό θέατρο 
ΈτοςΤίτλοςΚανάλι1972Ένας ταξιδιώτηςΕΙΡΤ1976ΚρουαζιέραΕΡΤ

 Θεατρικές Παραστάσεις 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1970/1971 Χίπισσα Ιωάννα Φίλη του κ. ΓενικούΠρώτο φωτομοντέλο Θεατρικές επιχειρήσεις Βαγγέλη Λιβαδά Θέατρο Αμιράλ Κωστής Μιχαηλίδης Ελληνική Θεατρική Περίοδος 1986/1987 Λόρδος Βύρων Ιουδήθ ΜίλμπανκΛαίδη Μπεσμπόροου Μοντέρνο Θέατρο Γιώργου Μεσσάλα Θέατρο Λυκαβηττού Γιώργος Μεσσάλας Ελληνική Θεατρική Περίοδος 2014/2015 Τα πικρά δάκρυα της Πέτρα φον Καντ Βάλερι φον Καντ Εθνικό Θέατρο της Ελλάδας Θέατρο Rex Άντζελα Μπρούσκου

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

 Παραπομπές 

 Εξωτερικοί σύνδεσμοι 
Φιλμογραφία  στο 90lepta.com

Κατηγορία:Ελληνίδες μοντέλα
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Νικήτριες Σταρ Ελλάς
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Απόφοιτοι της Ανωτάτης Σχολής Καλών Τεχνών